**Referat af fællesmødet for bestyrelse og repræsentantskab i DFS, foråret 2021**

**22/4, kl. 9-12, Zoom – vært Andreas Beck Holm, AU**

**Til stede:** Asger Sørensen, Esther Oluffa Pedersen, Nikolaj Nottelmann, Louise Jensen, Klemens Kappel, Andreas Beyer Gregersen, Dorthe Jørgensen, Øjvind Larsen, Katrine Krause-Jensen, Anna Cornelia Ploug, Søren Harnow Klausen, Jacob Dahl Rendtorff, Oliver Kauffmann, Erik Bendtsen, Anders Kampman, Sune Lægaard, Rikke Malena Aarestrup, Anders Hee Nørbjerg Poulsen, Mogens Chrom Jacobsen og Andreas Beck Holm.

Afbud: Carsten Fogn Nielsen, Mads Peter Karlsen, Kresten Lundsgaard-Leth

**Referent:** Andreas Beck Holm

**Mødeleder:** Esther Oluffa Pedersen

Grundstruktur vedtaget forår 2020:

1. Beslutninger
2. Meddelelser
3. Drøftelser

Afsat tid

 9-12, dvs. 3 x 45 min

Foråret 2021

1. **Beslutninger – 30 min**
	1. **Dette mødes dagsorden (fast punkt)**

Dagsordenen blev vedtaget. Andreas blev valgt til referent og Esther til dirigent.

* 1. **Konstitution (fast punkt hvert forår)**

Esther Oluffa pedersen og Anne-Sophie Sørup Nielsen blev genvalgt som hhv. forperson og næstforperson for repræsentantskabet. Senest ved efterårets møde 2021 skal der besluttes en procedure for, hvordan man opstilles som kandidater til henholdsvis forperson og næstforperson.

* 1. **Rutiner og struktur for RP 2021, dvs. dagsorden, referat, mødelængde etc.**

Det blev vedtaget, at meddelelser og beretninger fra de forskellige repræsenterede organisationer fremover skal være et fast punkt for forårets fællesmøde. Disse meddelelser skal sammenfattes i en rapport. Allerede efter dagens møde sender hver af de repræsenterede organisationer en kort beretning. Beretningen skal sendes til William Frost inden den 20/5 (williamfrost86@gmail.com).

Det blev vedtaget, at forårets fællesmøde fremover skal sætte dagsordenen for konkrete opgaver, der skal løftes ved efterårets fællesmøde. Til efteråret 2021 skal hjemmesidens udformning og dansk filosofis profil i offentligheden diskuteres. Samtidig var der enighed om, at der skal være plads til andre dagsordener for mødet.

* 1. **Mødested for RP-møder:**

Det blev vedtaget at afholde næste møde fysisk i Odense, men med Zoom-deltagelse fra dem, der måtte foretrække det.

1. **Meddelelser**
	1. **meddelelser fra de 14 repræsenterede institutioner og DFS’ bestyrelse, dvs. max. 4 minutter hver (fast punkt hvert forår)**

Asger Sørensen orienterede fra bestyrelsen. Den har bl.a. drøftet bankskifte, og der er sket en udvidelse af samarbejdet med Dansk Magisterforening med forelæsningsrække (interesserede kan henvende sig til Nikkolaj Nottelman). Kandidaturet i Aarhus for den filosofiske verdenskongres 2028 stadig aktuelt, selvom næste kongres bliver i Rom 2024.

Klemens Kappel orienterede fra KU. Filosofiafdelingen er blevet splittet op, sådan at der er to selvstændige forskningscentre ved siden af det, der nu er sektionen for filosofi. Der er også blevet lavet en ny KA-studieordning, der giver de studerende øget valgfrihed og mulighed for diversitet. Sektionen har hjemtaget store eksterne bevillinger.

Nikolaj Nottelmann orienterede for SDU. Her er der gang i spareøvelser, der dog indtil videre ikke har resulteret i fyringer blandt de ansatte på filosofiafdelingen. Men besparelserne implicerer bl.a. en forringelse af de ansattes timenormer og en sammenlægning af studienævnet med et andet studienævn. Afdelingens studenterblad er blevet genoplivet og foredragsforeningen har det godt. Afdelingen har fået et nyt center for uddannelse og forskning og to nye professorer.

Esther Oluffa Pedersen orienterede for RUC. Her er filosofi ikke, som frygtet, blevet nedlagt i forbindelse med kandidatreformen, men tværtimod blevet større. Det er positivt; på den anden side vil kandidater fra RUC efter reformen ikke længere have undervisningskompetencer i gymnasieskolen, idet den ikke længere er en kombinationsuddanelse med et andet fag.

Øjvind Larsen orienterede for CBS. Her går det godt; filosofiuddannelsen har fine vilkår på trods af dens i CBS-regi beskedne studenteroptag.

Andreas Beck Holm orienterede fra AU. Her arbejder man med bl.a. arbejdsmiljø og kønsbalance. Afdelingen er i gang med at forberede årsmødet 2022, men har generelt været præget af en vis atomisering i forbindelse med coronanedlukningen.

Oliver Kauffmann orienterede for DPU. Fagmiljøet lider under coronanedlukningen, men kæmper bravt, og ikke mindst Anne Marie Eggert Olsen har i den forbindelse gjort en stor indsats for de studerende i studienævnet. Ansøgerantallet til uddannelsen er svagt vigende, og to lektorer har meldt deres afgang. Afdelingen har en udfordring med at få PhD-ansatte, og klarer sig ikke godt ift. at hjemtage eksterne midler.

Søren Harnow Klausen orienterede for censorkorpset. Korpset udgiver hvert år en rapport, der er offentligt tilgængelig. Censorkorpset fortsætter uforandret, dog sammenlægges det evt. med censorkorpset for Idéhistorie.

Anna Cornelia Ploug orienterede for PhD-foreningen. Foreningen går godt og har flere aktiviteter, bl.a. et skrivekursus, brevkasse og paneldebat på DFS-årsmøderne. Foreningen arbejder stadig med at finde det rette format.

Rikke Malena Aarestrup orienterede for foreningen for kvinder og non-binære i filosofi. Her er man også ramt af corona-nedlukningen, men fortsætter ufortrødent sine aktiviteter og udvider bl.a. sit netværk til lignende udenlandske organisationer.

Louise Jensen orienterede for Filosofiske Anmeldelser. Her går det fint og 2020 var hidtil største år med 180 siders anmeldelser, idet man dog følger spørgsmålet om, hvorvidt der fremover skal betales skat af anmeldereksemplarer.

Mogens Chrom Jacobsen orienterede for DYP. Her efterlyser man anmeldelser af fremmedsprogede værker med tilknytning til dansk filosofi. Asger Sørensen supplerede med, at han i det kommende år vil overtage posten som chefredaktør fra Finn Collin. DYP udgives af Brill, og der pågår lige nu forhandlinger om fornyelsen af kontrakten med forlaget.

Anders Kampman orienterede for TidSkrift, der fejrer 10 års jubilæum. Man diskuterer i foreningen, hvorvidt det for at sikre kontinuitet skal være muligt at fortsætte med at være aktiv, selv om man ikke længere er studerende.

1. **Drøftelser – 45-60 min**
	1. **Evt. særlige hastende sager fra de 14 meddelelser**

Det blev diskuteret, hvorvidt DYP fortsat skal være et fysisk tidsskrift for DFS’ medlemmer. Hvis medlemmerne kun modtager tidsskriftets elektroniske udgave, skal Brill ikke længere betales per medlem, hvilket allerede nu vil give en besparelse på 1000 euro og på sigt vil give DFS større indtægter. Repræsentantskabet vedtog at bakke op om at gøre medlemstidsskriftet elektronisk.

* 1. **Filosofikum – hvordan kommer vi videre? Oplæg fra udvalg**

Esther Oluffa Pedersen orienterede om forsøgene på at fastholde en filosofikum-dagsorden. Ideen vurderes at være død, men i stedet foreslås der at arbejde med et netværk for filosofiens fremme. Forslaget blev diskuteret ivrigt og vil blive taget op igen til efterårets møde under dansk filosofis profil i offentligheden.

* 1. **DFS hjemmeside – status – hvordan kommer videre? Forslag: Vi afsætter fx 30 minutter til krav/ønsker til efteråret og laver session på næste årsmøde.**

Diskussionen blev udskudt til efteråret.

* 1. **Udvalg for udvikling af DFS årsmøder. Forslag, Klemens**

Det blev foreslået, at DFS fremover overtager arrangementet af årsmøderne i stedet for de enkelte afdelinger. Hermed undgår man eksempelvis problemet med, at ikke alle afdelinger kan rejse de nødvendige midler. Forslaget blev diskuteret.

Efteråret 2021

1. Beslutninger
	1. Dette mødes dagsorden (fast punkt) – 5 min
	2. Udpegningsberettigede institutioner det følgende år – fra RP formandskab (fast punkt hvert efterår)
2. Meddelelser
	1. Præsentation af mindst en bestyrelsesliste til det følgende år - fra RP formandskab (fast punkt hvert efterår)
3. Drøftelser
	1. Et arbejdende repræsentantskab – større drøftelsespunkt, der er besluttet ved forårets møde (fast punkt hvert efterår)
		1. Krav og ønsker til ny hjemmeside
		2. Outreach

Mvh. Esther, forperson repræsentantskab og Asger, forperson, bestyrelsen